એલ આર ડી ભરતી માં ૧૨૫ માલધારી યુવાનો ને અન્યાય ના આક્ષેપ સાથે છેલ્લા ૩૯ દિવસ થી માલધારી આગેવાનો દ્વારા જીલ્લા કલેકટર કચેરી સામે ઉપવાસ આંદોલન ચાલી રહ્યું છે જેમાં આજે સ્વામી વિવેકાનંદ ની જન્મજ્યંતિ નિમિતે ૫૦૦ થી વધુ માલધારી બાળકો એ ઉપવાસી છાવણી ખાતે સ્વામી વિવેકાનંદ ને શ્રદ્ધાંજલિ આપી હતી અને એવું જણાવ્યું હતું કે સ્વામી વિવેકાનંદ ના ઉઠો જાગો અને ધ્યેય પ્રાપ્તિ સુધી મંડ્યા રહો ના સૂત્ર ને આત્મસાત કરી અને માલધારી સમાજ દ્વારા જ્યાં સુધી તેમના ધ્યેય ની પ્રાપ્તિ નહી થાય ત્યાં સુધી આ આંદોલન ચાલુ રખાશે તેવું જણાવ્યું હતું અને સરકાર વિરુદ્ધ સુત્રોચ્ચાર કરી આક્રોશ વ્યક્ત કર્યો હતો.